|  |  |  |  |  |
| --- | --- | --- | --- | --- |
| Številka zadeve: | 43001-43/2024 |  | Oznaka: |  |
| Datum: | 27. 03. 2024 |  | MFERAC: | 2431-24-000153 / 0 |

**OBVESTILO O OBJAVI NAROČILA ZAINTERESIRANIM PONUDNIKOM**

po postopku zbiranja ponudb za naročilo, povezano z odpravo posledic poplav in plazov v skladu s 26. členom ZIUOPZP

**Predmet naročila:**

***UJMA 2023:* Nadomestna gradnja mostu čez Kamniško Bistrico v Stahovici (LJ0109) na cesti R1-225/1083 Kamnik (Mekinje) – Stahovica v km 3,300**

Zainteresirani ponudniki morajo biti registrirani v informacijski sistem e-JN (https://ejn.gov.si). Svoj interes za oddajo ponudbe podajo na e-naslov: [gp.drsi@gov.si](mailto:gp.drsi@gov.si) tako, da navedejo naziv gospodarskega subjekta in elektronski naslov, s katerim so registrirani v informacijskem sistemu e-JN, na katerega mu bo naročnik lahko poslal vabilo k oddaji ponudbe. Obvezno morajo navesti tudi predmet naročila in št. zadeve 43001-43/2024.

**Vsebina in cilj naročila:**

Javno naročilo obravnava nadomestno gradnjo mostu čez Kamniško Bistrico v Stahovici (LJ0109) na cesti R1-225/1083 Kamnik (Mekinje) – Stahovica v km 3,300, pripadajoče navezovalne ceste, celotno komunalno infrastrukturo, vodne ureditve ter demontažo začasnega premostitvenega objekta.

Nosilna konstrukcija mostu je prednapeta AB integralna okvirna konstrukcija z enim razponom. Svetla odprtina mostu znaša 40,25 m. Skupaj z opornikoma in previsnim delov preklade pa znaša skupna dolžina objekta 50,10 m. Širina mostu skupaj z robnim vencem znaša 13,10 m. Tlorisno poteka most v rahli krivini, ki se v sredini razpona izravna v premo. Kot križanja z vodotokom znaša 43°.

* Obstoječ premostitveni objekt je začasni, saj se je stari porušil med poplavami 8.2023.
* Investicija od projektiranja do izgradnje novega mostu poteka po **BIM tehnologiji**.
* Nujno je potrebno upoštevati vse zahteve iz specifikacije naročila, predvsem v zvezi z izvajanjem projekta po BIM
* Načrti, detajli in obseg del so razvidni iz PZI projektne dokumentacije in popisa del.

Investicija vključuje tudi rekonstrukcijo navezovalne ceste R1-225/1083 z odvodnjavanjem ter navezavo na obstoječe stanje na začetku in koncu obravnavanega dela odseka, z ureditvijo križišč, površin za pešce in/ali kolesarje, avtobusnih postajališč, ekološkega otoka, podpornih zidov, priključkov in dovozov, ter vodnogospodarske ureditve tangiranega območja struge Kamniške Bistrice in vzporednega potoka pod prepustom, prav tako pa tudi prestavitev in/ali zaščito komunalne infrastrukture (TK vod, optični vod in kabelska kanalizacija, vročevod, kanalizacija ter cestno razsvetljavo z NN priključkom…). Okvirna meja obdelave je predvidena od km cca 3,200 do km cca 3,500.

Cilj odstranitve objekta ter gradnje novega mostu je zagotovitev varne uporabe mostu za udeležence v prometu.